CPALL เผยแผนขยายสาขา 7-Eleven ดันกำไร Q1/58 มาที่ 3.41 พันลบ.
CPALL เผยกลยุทธ์ขยายสาขา 7-Eleven ดันกำไร Q1/58 โต 26% มาที่ 3.41 พันลบ.
13 พ.ค. 2558

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 3.41 พันล้านบาท หรือมีกำไรสุทธิ 0.38 บาทต่อหุ้น เพิ่มขึ้น 26% จากช่วงเดียวกันของปีก่อนที่มีกำไรสุทธิ 2.70 พันล้านบาท หรือมีกำไรสุทธิ 0.30 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากการมีรายได้จากการขยายสาขาร้าน 7-Eleven เพิ่มขึ้นจาก 7,651 สาขาในไตรมาส 1 ปี 2557 เป็น 8,334 สาขา ในไตรมาส 1 ปี 2558 อีกทั้งอัตราการเติบโตของยอดขายเฉลี่ยต่อสาขาต่อวันของร้านเดิมเพิ่มขึ้น